kardosdrur/scandi-wiki huggingface dataset:
Moupinepil

Moupine-Pil (Salix moupinensis) er et lille, løvfældende træ med en åben, grovgrenet vækst. Unge skud og knopper er rødfarvede, og derfor ses planten af og til brugt i haver og parker.
 
Moupine-Pil er en et lille, løvfældende træ med en bred og åben, grovgrenet vækst. Barken er først dækket af et fint hårlag, men snart efter bliver den glat og rød. Senere bliver barken olivengrøn og glat. Gamle grene og stammer får en grå og opsprækkende bark. Knopperne er spredt stillede, aflange, glatte og røde. Bladene er elliptiske med svagt takket eller hel, indrullet rand og nedsænkede bladribber. Oversiden er hårløs og blank, mens undersiden er lysegrøn og ligeledes hårløs. Høstfarven er gullig til orange. Blomstringen foregår i maj, dvs. kort efter løvspringet, hvor man finder blomsterne samlet i lange, oprette rakler. De enkelte blomster er enten rent hanlige eller rent hunlige, og de er uregelmæssige, idet bæger- og kronblade mangler. Frugterne er kapsler med ét eller få frø.
 
Rodsystemet består af grove, højtliggende hoved- og siderødder.

Træet bliver ca. 2 m højt og 2-3 m bredt i kronediameter.

Hjemsted 
Moupine-Pil har sin naturlige udbredelse i de sydvestlige, kinesiske provinser Sichuan og Yunnann. Her vokser træet i krat og blandeded løvskove på bjergene i 1.500-3.000 m højde. På bjerget Wa Shan i provinsen Sichuan findes der i højder over 1.800 m nogle lyse blandingsskove med Abies faberi (en art af Ædelgran) som det dominerende træ. Her vokser arten sammen med bl.a. Almindelig Kvalkved (subsp. calvescens), Bjerg-Skovranke, Blåbælg, Dværg-Kvalkved, Enkianthus deflexus (en art af Pagodebusk), Etage-Kornel, Euonymous sanguineus (en art af Benved), Guld-Skovranke, Have-Hortensia, Himalaya-Birk, Kamæleonbusk, Kinesisk Lind, Kinesisk Prydæble, Kinesisk Styrax, Klatre-Brombær, Klatre-Hortensia, Komarov-Syren, Korea-Kornel (subsp. chinensis), Lancetbladet Berberis (var. lanceifolia), Nikkende Skovranke, Omei-Rose, Perny-Kristtorn, Primula incisa (en art af Kodriver), Pterocarya macroptera var delavayi (en art og underart af Vingevalnød), Quercus serrata (en art af Eg), Rhododendron argyrophyllum, Rhododendron calophytum, Rhododendron discolor, Rhododendron nitidulum, Rhododendron pingianum (arter af Rododendron), Rubladet Hortensia, Sargent-Røn, Småbladet Berberis, Sort Gedeblad, Tyrkisk Løn (subsp. sinicum), Udspærret Dværgmispel, Vorte-Berberis og Tsuga yunnanensis (en art af  Hemlock)

Galleri

Noter 

Træer
Haveplanter
John Steen Olsen

John Steen Olsen (født 4. januar 1943)  er en tidligere fodboldspiller og nuværende fodboldtalentspejder fra Danmark.

Aktiv karriere 
John Steen Olsen spillede for Hvidovre IF i klubbens storhedstid i 1960'erne. Efterfølgende blev han professionel og spillede i flere hollandske klubber, hvor særligt opholdet i FC Utrecht 1970-74 var en succes, idet han spillede 126 kampe og scorede 21 mål. 

På det danske landshold blev det til 17 kampe og tre mål

Talentspejder 
Han har blandt andet scoutet stjerner som Zlatan Ibrahimovic, Viktor Fischer, Christian Eriksen, Michael Laudrup og senest Kasper Dolberg til Ajax Amsterdam.

Referencer

Eksterne henvisninger 

Fodboldlandsholdsspillere fra Danmark
Fodboldspillere fra Hvidovre IF
Fodboldspillere fra FC Utrecht
Fodboldspillere fra Feyenoord Rotterdam
Fodboldspillere fra Malmö FF
Sportsfolk fra Danmark
Burkina Faso ved sommer-OL 2016

Burkina Faso deltog ved Sommer-OL 2016 i Rio de Janeiro som blev arrangeret i perioden 5. august til 21. august 2012.

Medaljer

Referencer 

Lande ved sommer-OL 2016
2016
Burundi ved sommer-OL 2016

Burundi deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevindere

Referencer 

Lande ved sommer-OL 2016
2016
John Selden

John Selden (født 12. december 1584 i Salvington, død 30. november 1654 i London) var en engelsk jurist og politiker.

Selden vandt stort ry som gransker af Englands retsforhold og deres historiske udvikling. Berømte blandt hans skrifter er: The Duello or Single Combat, History of Tythes og Mare Clausum; i dette sidste hævdede han mod Grotius' skrift Mare Liberum Englands herredømme over dets omliggende have. Som underhusmedlem var han 1623, 1626 og 1627 en af førerne for oppositionen mod Karl I og sad derfor fængslet i Tower 1629—1631. I 1640 var han, som medlem af det lange parlament, med i undersøgelseskomiteen angående Karl I's brud på parlamentets privilegier, men trak sig efter 1642 mere og mere tilbage og forholdt sig helt passiv under kongens proces og Cromwells stigen til magten. Som kunstkender og orientalist var han skattet og ven af Ben Jonson.

Kilder 

 

Jurister fra Storbritannien
Politikere fra England
Brasilien ved sommer-OL 2016

Brasilien deltog under Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Britiske Jomfruøer ved sommer-OL 2016

Britiske Jomfruøer deltog under Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Elrey Borge Jeppesen

Elrey Borge Jeppesen (født 28. januar 1907 i Lake Charles, Louisiana, død 26 november 1996 i Denver, Colorado) var en amerikansk flyvepioner og pilot ved United Airlines, som i 1934 i Salt Lake City startede produktion af sin lille sorte bog Pocket Airway Manual, populært kaldet Jeppesen Maps, som verdensomspændende bliver brugt af piloter. Hans forældre var indvandrere fra Danmark. Faderen var møbelsnedker.

Jeppesen Terminal i Denver International Airport er opkaldt efter ham.

Eksterne henvisninger 
 1996 Captain Elrey Borge Jeppesen remembered (1)  - (2) - YouTube
 Capt. Jepp and the Little Black Book: How Barnstormer and Aviation Pioneer Elrey B. Jeppesen Made The Skies Safer for Everyone, af F. Whitlock, T.L. Barnhart (2007). 
 New Book Marks Jeppesen’s 100th Birthday  - airportjournals.com 1. feb. 2007
 The early adventures of Captain Jepp  - boeing.com
 Elrey Borge Jeppesen pathfinder  - dmairfield.com
 Elrey B. Jeppesen CAHS Honored in 1970  - coloradoaviationhistoricalsociety.org
 Elrey B. Jeppesen, Pilots' Friend, Dies at 89  - New York Times 28. nov. 1996
 Elrey Borge Jeppesen  - findagrave.com
 Elrey Jeppesen’s life...  - Oregon Aviation Historical Society juli 2011
 Charting Jeppesen - artikel i Flying, jan. 1989
 Jeppesen - a Boeing Company - jeppesen.com

Dansk-amerikanere
Luftfartspionerer
Piloter fra USA
Personer fra Louisiana
Personer fra Colorado
Oering

Oering er en by og en kommune i det nordlige Tyskland, beliggende i Amt Itzstedt i den sydlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Oering ligger omkring 17 km nordøst for Norderstedt i nærheden af Bundesstraße B 432 der går mellem Hamborg og Bad Segeberg sydøst for kommunen.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Umeå IK

Umeå IK er en svensk fodboldklub for kvinder, som har hjemmebane i Umeå. Klubben blev etableret i 1917 som en generel sportsklub, kvindernes fodboldafdeling startede i 1985. I 1996 nåede holdet at rykke op i den øverste række, Damallsvenskan, men flyttede ned igen året efter. I 1998 rykkede holdet igen op i topdivisionen og blev der, indtil de rykkede ned igen efter 2016-sæsonen. I 2019 vandt de Elitettan og rykkede op i Damallsvenskan igen. 

Umeå IK har vundet det svenske mesterskab syv gange (2000, 2001, 2002, 2005, 2006, 2007 and 2008), Svenska Cupen fire gange (2001, 2002, 2003 and 2007) og UEFA Women's Champions League to gange, i 2003 og 2004. Holdet nåede også at komme i finalen i Champions League tre gange, i 2002, 2007 og 2008.

Umeå IK spiller deres hjemmekampe på T3 Arena (før kendt som Gammliavallen) i Umeå. Holdets farver er sort og gult.

Hæder 
 Damallsvenskan
 Mestre (7):  2000, 2001, 2002, 2005, 2006, 2007, 2008
 UEFA Women's Champions League
 Vindere (2):  2003, 2004
 Toer (3) 2002, 2007, 2008

Historiske slutplaceringer

Aktuel trup

Referencer

Eksterne henvisninger 

 

Kvindefodboldklubber i Sverige
DM i ishockey for kvinder 1991-92

DM i ishockey for kvinder 1991-92 var turneringen om det tredje DM i ishockey for kvinder. Mesterskabet blev vundet af HIK, som vandt DM-titlen for kvinder for tredje gang i træk, og som dermed fortsat havde vundet samtlige DM-titler indtil da.

Mesterskabet blev afgjort ved et slutspil, der blev spillet i perioden 27. - 29. marts 1992 i Herlev.

Kilder / eksterne henvisninger 
 Rasmus Bech: Sporten 92 - Sportsårbogen (Carlsen), .

1991-92
Ishockey i 1991
Ishockey i 1992
Östra Hoby

Östra Hoby er et landsby i Simrishamn kommune i Skåne län. Östra Hoby kirke stammer fra 1100-tallet.

Poul Hansen Ancher blev født her i 1629 eller 1630 hvor hans far var sognepræst.

Byer i Simrishamns kommun
FC Rosengård

FC Rosengård, før Malmö FF Dam (1970–2007) og LdB FC Malmö (2007–2013), er en professionel fodboldklub baseret i Malmö, Skåne, Sverige. Klubben blev etaberet som Malmö FF Dam i 1970 og har spillet 35 sæsoner i kvindernes topdivision, af hvilke 7 i 1. division (indtil 1987) og 28 i Damallsvenskan (siden dens etablering i 1988). Holdet har vundet ligaen ti gange, senest i 2015. Pr. 2015 rangerer holdet nummer et i tabellen over Damallsvenskan til alle tider. FC Rosengård spiller deres hjemmekampe i Malmö IP i Malmö. Klubben, som de lagde sammen med, FC Rosengård, har både hold for mænd og kvindernes hold.

Spillertruppen

Resultater 
Note: Malmö FF Dam, LdB FC Malmö og FC Rosengård er alle talt med her

Hjemme

Liga 
 Damallsvenskan (topdivision)
 Vindere (12): 1990, 1991, 1993, 1994, 2010, 2011, 2013, 2014, 2015, 2019, 2021, 2022
 Toer (11): 1989, 1996, 1997, 1998, 1999, 2000, 2001, 2002, 2005, 2012, 2016
 Division 1 Södra (topdivision)
 Vindere (1): 1986
 Division 2 Södra Götaland (næstbedste division)
 Vindere (1): 1980

Cup 
 Svenska Cupen:
 Vindere (5): 1990, 1997, 2016, 2017, 2018
 Toer (1): 2003, 2015
 Svenska Supercupen:
 Vindere (4): 2011, 2012, 2015, 2016

Resultater fra UEFA turneringer 
Alle resulter (ude, hjemme og sammenlagt) viser Rosengårds mål først.

a Første kamp.

Referencer

Eksterne henvisninger 

 

Kvindefodboldklubber i Sverige
Etableret i 1970
Atletik under sommer-OL 2016 - stangspring (herrer)

Mændenes stangspringkonkurrence ved Sommer-OL 2016 i Rio de Janeiro, Brasilien, blev afholdt på det olympiske stadion mellem 13.-15. august 2016. Thiago Braz da Silva fra Brasilien vandt guldmedalje.

Resultater

Kvalifikationsrunde
Kvalifikationsregel: For at kvalificere sig skal man springe 5,75 (Q) eller de 12 bedste præstationer (q) videre til finalen.

Referencer 

Stangspring (herrer)
Damallsvenskan 2015

Damallsvenskan 2015 var den 27. sæson af den svenske Damallsvenskan. Sæsonen blev spillet mellem 11. april 2015 og 18. oktober 2015. FC Rosengård var forsvarende mestre, de vandt 2014. De forsvarede deres titel og sammen med Eskilstuna United kvalificerede de sig til UEFA Women's Champions League 2016-17.

AIK og Hammarby rykkede ned i Elitettan 2016.

Stilling

Hold 

Note: 1 According to each club information page at the Swedish Football Association website for Damallsvenskan.

Sæson statistik

Topscorere

Top-assists

Referencer 

Fodbold i 2015
2015
Lokomotivværkstedet

Lokomotivværkstedet er et gammelt lokomotivværksted som i dag er et konference center, beliggende ved Dybbølsbro i Sydhavnen, med små og store konferencer samt faste tilbagevendende messer for blandt andet fødevare samt mode.

Historie 

Byggeriet af de mange værksteder begyndte i 1907, da togtrafikken var blevet en central trafikal åre i Danmark. Centralværkstedet varetog eftersyn af datidens damplokomotiver med 2 til 4 års intervaller. Ved de mest omfattende eftersyn blev alle lokomotivets komponenter skilt ad og tjekket efter i de mange forskellige værksteder. Et stort eftersyn kunne tage helt op til 8 måneder.

Hovedparten af medarbejderne på Centralværkstedet var ansat som tjenestemænd. I 1945 var der omkring 1400 medarbejdere, mens der i dag kun er cirka 50 mand ansat.

Kilder og henvisninger

  3D rundvisning af Lokomotiv Værkstedet

Bygninger, konstruktioner og anlæg i København
Vesterbro/Kongens Enghave
Bir Lehlou

Bir Lehlou (også translittereret som Bir Lahlou; ; berbisk: Bir Leḥlu, ⴱⵉⵔ ⵍⴻⵃⵍⵓ) er en lille oaseby i den nordøstlige del af Vestsahara og de jure hovedstad for Den sahrawiske arabiske demokratiske republik (SADR). Byen ligger øst for det marokkansk besatte Vest-Sahara i den del af Vestsahara, der er kontrolleret af Polisario. Navnet kan oversættes med "en smuk brønd/kilde".

Den sahrawiske arabiske demokratiske republiks eksilregering har sæde i Tindouf i Algeriet, men anser Bir Lehlou som midlertidig hovedstad, så længe republikkens egentlige hovedstad, El Aaiún, er besat af Marokko. Byen er hjemsted for blandt andet radiostationen Radio Nacional de la Republica Árabe Saharaui Democrática, der sender på mellembølge og kortbølge, samt over internettet på sprogene arabisk, fransk og spansk.

Venskabsbyer 
Bir Lehlou er venskabsby med:

Eksterne henvisninger 

Hovedstæder i Afrika
Vestsahara
Iveta Korešová

Iveta Korešová (tidligere Luzumová; født 3. april 1989 i Písek, Tjekkiet) er en kvindelig tjekkist håndboldspiller som spiller for det Thüringer HC og  Tjekkiets kvindehåndboldlandshold.

Kilder 
 
 

Håndboldspillere fra Tjekkiet
Håndboldspillere fra Thüringer HC
Karnaphuset

Karnaphuset (også Klokkergården eller Skovridergården) er et fredet bindingsværkshus i Østergade 2 i Rønne på Bornholm. Det blev opført i 1753 som en del af Karnapgården. Huset har navn efter den karakteristiske karnap ud mod gaden, der er den sidste af en almindelig byggeskik i byen. Stuen er berømt for sin dekoration af landskabsmalerier direkte på væggene og hollandske fliser.

Historie 

Karnaphuset blev opført i 1753 som en del af en trelænget gård.

I 1830 indrettedes stuen med malede døre og paneler og tre landskabsmalerier over dørene. Helt unikt for Bornholm blev der sat 850 blå-hvide hollandske fliser op på væggene. Huset er det eneste på øen, som har hollandske fliser.

I 1857 blev en del af gården solgt fra som en selvstændig ejendom. I 1867 blev den del overtaget af klokker Jochum P. Kofoed fra den nærliggende Sankt Nicolai Kirke. Han flyttede ind i tagetagen med sin kone og 10 børn. Inden var gården opdelt i tre ejendomme. I 1890 blev yderligere en del af huset solgt fra. I 1900 blev der opført et sidehus. Kofoeds kone døde i 1935, hvorefter det blev overtaget af deres datter Valborg.

I 1920-1947 udførte arkitekten K. Thorsen arbejde på flere af de gamle gårde i Rønne, og han fandt ud af, at mange af dem havde haft karnapper som Karnaphuset, men at det var den eneste tilbageværende.

I 1974 blev huset fredet. På det tidspunkt var det fortsat i familien Kofoeds eje, men var udlejet til Forsvaret. I 1977 blev det restaureret, da Nationalmuseet fandt ud af, hvor dårlig stand det og særligt karnappen var i. Næsten alt træværk var rådnet og erstattet med mursten. Det blev solgt i 1986 til en ejer, der påbegyndte yderligere restaurering, men som aldrig fuldførte det. Det endte med at Kulturarvsstyrelsen købte huset i 2004 for at redde det fra forfald. Styrelsen betalte 540.000 kr for huset, og der blev gennemført en gennemgribende restaurering for omkring 5 mio. kr. Sidehuset fra 1900 blev revet ned og erstattet med et nyt i 2008, hvorefter det blev solgt til fotografen Suste Bonnén for 1,9 mio. kr.

I 2011 blev huset sat til salg for 2,5 mio. kr.
I 2013 var huset en del af boligprogrammet Liebhaverne på TV 2, men uden at blive solgt. Det udlejes nu. I 2014 udgav Bonnén en bog om at bo i fredede huse.

Beskrivelse 

Hele bygningen er på 19 fag men den fredede del kaldet Karnaphuset er kun de seks midterste fag. Huset dækker et areal på 107 m2, men med overetagen er der 158 m2.

Hele anlægget har to porte til baggården. Bygningen er i dag gulkalket med rødt tegltag. Taget er et sadeltag bortset fra på karnappen, hvor der er rundbuet.

Stuen er indrettet med hollandske fliser, paneler og landskaber malet direkte på væggen over de tre døre.

Se også 
 Fredede bygninger i Bornholms Regionskommune

Referencer

Litteratur 
 Bonnén, Suste; De bevarer Danmark - kærlighed til fredede huse (2014)

Eksterne henvisninger 

 Karnaphuset i Rønne - fotografier af Karnaphuset før, under og efter renovering

Fredede bygninger, konstruktioner og anlæg i Bornholms Regionskommune
Bindingsværksbygninger i Danmark
Etableret i 1753
Druzjbarørledningen

Druzjbarørledningen (, ; ) er verdens længste olierørledning. I Rusland drives rørledningen af det russiske selskab Transneft. Rørledningen blev indviet af Sovjetunionen i 1964 for at transportere olie fra de østlige dele af europæisk Rusland til modtagere i Ukraine, Hviderusland, Polen, Ungarn, Tjekkoslovakiet og Tyskland, over 5000 km længere mod vest. Druzjbarørledningen har en kapacitet på 1,2 til 1,4 millioner tønder olie per dag og er med en samlet transport af 60-70 millioner tons per år den rørledning, der fragter mest olie fra Rusland til andre lande i Europa.

Druzjbarørledningen starter i Samara i det sydøstlige Rusland, hvor olie fra vestlige Sibirien, Ural og Det kaspiske hav bliver hentet. Derfra går ledningen til Mazir i det sydlige Hviderusland hvor den deles i en nordlig og sydlig linjeføring. Den nordlige del går til Polen og Tyskland og den sydlige til Ukraine, Slovakiet, Tjekkiet og Ungarn. Det er planlagt at forlænge den nordlige linjeføring til den tyske havneby Wilhelmshaven og den sydlige er planlagt forlænget til Kroatien.

8. januar 2007 standsede Transneft tilførslen til Druzjbarørledningen i Hviderusland som en reaktion på landets indføring af en transportafgift på 45 dollar per ton olie. Samtidigt blev Hviderusland beskyldt for at uretmæssigt at have tappet olie fra olierørledingen. 30 % af EU's totale import af olie kommer fra Rusland, og halvdelen af denne olie går gennem Druzjbarørledningen.

Kilder

Eksterne henvisninger 

 googlemaps: kort over The Druzhba Pipeline 

Olierørledninger
Etableret i 1964
Bygninger, konstruktioner og anlæg i Rusland
Bygninger, konstruktioner og anlæg opført i Sovjettiden
Bygninger, konstruktioner og anlæg i Hviderusland
Bygninger, konstruktioner og anlæg i Polen
Bygninger, konstruktioner og anlæg i Ukraine
Bygninger, konstruktioner og anlæg i Tyskland
Bygninger, konstruktioner og anlæg i Ungarn
Bygninger, konstruktioner og anlæg i Tjekkiet
Bygninger, konstruktioner og anlæg i Slovakiet
Donald Arthur Glaser

Donald Arthur Glaser (født 21. september 1926 i Cleveland, død 28. februar 2013 i Berkeley) var en amerikansk fysiker. Han modtog Nobelprisen i fysik 1960 for sin opfindelse af boblekammeret anvendt i subatomar partikelfysik.

Noter

Eksterne henvisninger 

Personer fra Cleveland
Nobelprismodtagere i fysik
Nobelprismodtagere fra USA
Niels Lergaard

Niels Lergaard (født 10. februar 1893 i Vorup, død 25. juli 1982 i København) var en dansk maler.

Lergaard blev udlært på Det Kongelige Danske Kunstakademi i perioden 1917-1920. Herefter flyttede han til Norge, hvor han boede frem til 1928 for så at vende tilbage til Danmark. Oluf Høst fik ham til Bornholm. Lergaard var sammen med Jens Søndergaard en af de de såkaldte "mørkemalere", der malede med pastos. I slutningen af 1930'erne blev hans mere abstrakte. Blandt hans yndede motiver bakken Bokul og Gudhjem Kirke.

I 1931 blev han medlem af Grønningen. I 1937 modtog han Eckersberg Medaillen. Fra 1959 til 1964 var Lergaard professor ved Kunstakademiet. I 1965 modtog han Thorvaldsen Medaillen. Fem år senere, i 1970, meldte han sig ud af Grønningen, for at blive medlem af Corner.

Referencer

Eksterne henvisninger 
 
 

Malere fra Danmark
Impressionistiske malere
Ansatte ved Det Kongelige Danske Kunstakademi
Modtagere af Thorvaldsen Medaillen
Personer i Kraks Blå Bog (afdøde)
Dev1ce

Nicolai Reedtz (født 8. september 1995 i Vejle), bedre kendt som dev1ce (også kendt som device eller devve), er en dansk professionel Counter-Strike: Global Offensive-spiller, der spiller for det danske e-sportshold Astralis. I januar 2017 vandt Nicolai Reedtz sammen med resten af Astralis, major-turneringen  efter en tæt finale mod det polske hold Virtus.Pro, som det første danske hold nogensinde. I september 2018 vandt Nicolai Reedtz og Astralis deres anden major-turnering FaceIt Major: London, mod det Ukrainske hold Na'Vi. I 2019 vandt de deres tredje major, ved navn IEM Katowice 2019 (Intel Extreme Masters 2019).

Den 8. september 2019 - på Nicolai Reedtz' fødselsdag - vandt Astralis deres fjerde major-turnering som det første hold i historien.

Astralis vandt også verdens første "Intel Grand Slam", som de fik 1.000.000 USD for at vinde.

En overgang spillede han for det svenske hold Ninjas In Pyjamas.

Nicolai dev1ce Reedtz anses af mange som den bedste danske Counter-Strike-spiller i historien samt som en af de mest indflydelsesrige på den internationale scene.

Referencer 

Counter-Strike
Esport-spillere
Personer fra Vejle
Moseløkken Stenbrudsmuseum

Moseløkken Stenbrudsmuseum er teknisk museum på Hammerknuden på Bornholm, der beskæftiger sig med stenindustrien på øen. Museet befinder sig i det gamle stenbrud, hvor der stadig brydes sten i mindre omfang, og er indrettet i en af de gamle bygninger der,  I 1754 begyndte man at bryde sandsten på øen, og i 1800-tallet startede man på at bryde granit.

Udstillingen består af værktøj og redskaber fra stenbrydning samt historien om stenbruddet. Der er også oversigt over øens forskellige geologiske struktur og eksempler på de forskellige stentyper der findes her. Derudover er der mulighed for at få demonstrationer fra en stenhugger og publikum kan ligeledes prøve at hugge granit.

Referencer

Eksterne henvisninger 
 moseloekken.dk

Museer på Bornholm
Stenbrud